Diari Oficial de la Generalitat Valenciana


Sumari del DOGV 6225, del 12-03-2010 (2010/2851)

RESOLUCIÓ de 3 de març de 2010, de la Direcció General d'Administració Autonòmica, per la qual se li dóna publicitat a la campanya de vigilància periòdica de la salut per a l'any 2010.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/2851


Data del document
:   03-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * seguretat en el treball
    * funcionari
    * medicina del treball

RESOLUCIÓ de 3 de març de 2010, de la Direcció General d'Administració Autonòmica, per la qual se li dóna publicitat a la campanya de vigilància periòdica de la salut per a l'any 2010. [2010/2851]  
D'acord amb el que disposa l'article 22 de la Llei 31/1995, de 8 de novembre, de Prevenció de Riscos Laborals, modificada per la Llei 54/2003, de 12 de desembre, de Reforma del Marc Normatiu de la Prevenció de Riscos Laborals, l'empresari o empresària garantirà als treballadors o treballadores al seu servei la vigilància periòdica del seu estat de salut en funció dels riscos inherents al treball que, en tot cas, haurà de comptar amb el seu consentiment, i respectar el dret a la intimitat i dignitat.   
El Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, estableix en els apartats 6é i 7é de l'article 14 que la Direcció General d'Administració Autonòmica, exerceix les funcions previstes en l'ordenament jurídic, respecte a les matèries següents:  
- L'execució de les funcions establides en la normativa vigent en matèria de prevenció de riscos laborals i atribuïdes als serveis de prevenció, en relació amb el personal de l'administració del Consell i justícia.  
- La coordinació dels serveis de prevenció dels sectors docent i sanitari  
L'article 10 de l'Orde d'1 de febrer de 2002, de la Conselleria de Justícia i Administracions Públiques, per la qual es desenrotlla l'estructura del Servei de Prevenció de Riscos Laborals dels sectors d'administració pública i justícia, estableix que el Servei de Prevenció de Riscos Laborals dels sectors de Justícia i Administració Pública dependrà orgànicament i funcionalment de la Direcció General de Funció Pública de la Conselleria de Justícia i Administracions Publiques.  
Així mateix, l'apartat A.f) de l'article 8 disposa que el Servei de Prevenció desenrotllarà entre les seues actuacions «la vigilància de la salut dels empleats públics en relació amb els riscos derivats del treball».  
De conformitat amb allò que s'ha exposat, es publica la present convocatòria de campanya de vigilància periòdica de la salut per a l'any 2010, d'acord amb les premisses següents:   
Primera. Objecte  
L'objecte de la present resolució és la prestació de la vigilància de la salut al personal empleat públic, en funció dels riscos inherents al treball, segons el que disposa l'article 22 de la Llei 31/1995, de 8 de novembre, de Prevenció de Riscos Laborals.  
Segona. Àmbit d'aplicació  
1.És aplicable a tot el personal empleat públic, que amb qualsevol tipus de relació jurídica, preste els seus serveis als centres de treball en l'àmbit dels sectors següents:  
a.Sector justícia.  
b.Sector administració pública, s'entén per aquest el corresponent al personal gestionat per la Direcció General d'Administració Autonòmica.  
2.Queda exceptuat el personal que presta serveis als centres docents de la Conselleria d'Educació.  
Tercera. Inscripció  
1. La inscripció prèvia es realitzarà de forma telemàtica en el formulari de petició de reconeixement que està disponible en la pàgina web de la Conselleria de Justícia i Administracions Públiques -Àrea de Prevenció de Riscos Laborals: http://www.cjap.gva.es/portal/web/dgaa/aprl  
2. A aquest respecte han d'observar-se les indicacions següents:  
2.1. La vigilància de la salut és un dret del treballador o treballadora, per la qual cosa, com a principi general, haurà de comptar amb el seu consentiment. No serà citat el personal empleat públic que no s'haja inscrit dins del termini i la forma escaient.  
2.2. La inscripció ha d'incloure totes les dades que figuren en el formulari. La falta d'algun d'aquests impedirà la tramitació de la sol·licitud.   
2.3. L'esmentada inscripció es remetrà a les següents adreces de correu electrònic de les corresponents unitats de Medicina del Treball de cada província  
Personal empleat públic de la província de València prevencionrl\_ylvj@hcb.wh   
Personal empleat públic de la província d'Alacant prevencionrl\_qqgd@vwz.an   
Personal empleat públic de la província de Castelló prevencionrl\_dotl@elc.oz   
2.4. El personal empleat públic que no dispose de connexió a intranet/internet, sol·licitarà la inscripció mitjançant el formulari que figura en l'annex I. Una vegada emplenat pels/per les treballadors i treballadores, les sol·licituds seran presentades per les persones interessades a les oficines públiques que figuren relacionades en l'annex II.  
També es podran presentar les sol·licituds en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Les sol·licituds seran dirigides a l'Àrea de Prevenció de Riscos Laborals de la Direcció General d'Administració Autonòmica de la Conselleria de Justícia i Administracions Públiques.  
El termini d'inscripció acabarà transcorregut un mes a partir de l'endemà al de la publicació de la resolució en el Diari Oficial de la Comunitat Valenciana, excepte personal de nova incorporació, personal que s'incorpore al treball després d'una absència prolongada per motius de salut, i personal que durant el termini de sol·licitud es trobe gaudint de vacances, permisos o llicències degudament autoritzades. En aquests supòsits haurà de presentar-se la deguda justificació davant de l'Àrea de Prevenció de Riscos Laborals.  
Les persones responsables dels distints centres de treball facilitaran els mitjans necessaris per a la inscripció.  
Quarta. Citacions  
El personal empleat públic inscrit dins del termini i la forma escaient serà convocat amb l'antelació suficient, i hi s'haurà d'indicar la data i l'hora de la citació, que li serà remesa a l'adreça de correu electrònic, o si és el cas, a la direcció del centre, facilitada en el formulari d'inscripció. La falta d'assistència a la cita implicarà, excepte causa de força major suficientment justificada davant l'Àrea de Prevenció de Riscos Laborals, en el termini de cinc dies, que el treballador o treballadora renúncia al reconeixement mèdic de forma voluntària.  
Cinquena. Resultats i entrega dels informes de la vigilància de la salut  
Els resultats de la vigilància de la salut subscrits pel facultatiu competent que va realitzar el reconeixement mèdic, tenen caràcter personal i reservat, i l'entrega es farà a cada treballador o treballadora en sobre tancat, mitjançant el seu enviament a l'adreça que haja facilitat a aquest efecte.   
Es traslladaran al personal responsable dels departaments o centres de treball els certificats d'aptitud de les treballadores i treballadors per a l'exercici del seu lloc de treball. En els supòsits de «no aptitud», «aptitud amb restriccions» i «treballadores i treballadors especialment sensibles», es procedirà al trasllat immediat al responsable del centre.  
València, 3 de març de 2010. La directora general d'Administració Autonòmica de la Conselleria de Justícia i Administracions Públiques: Carmela Cots Soler.  
ANNEX I  
CAMPANYA DE VIGILÀNCIA DE LA SALUT  
SOL·LICITUD D'EXAMEN DE SALUT  
DADES TREBALLADORES/ORES  
Cognoms  
Nom  
DNI  
Data de naixement   
Sexe  
Telèfon  
Correu electrònic  
Col·lectiu professional  
DADES CENTRE DE TREBALL  
Conselleria/organisme autònom  
Nom centre de treball  
Unitat administrativa  
Carrer/plaça/via/av.  
Núm.  
Codi postal  
Província   
Localitat  
LEGISLACIÓ APLICABLE  
Resolució de 3 de març de 2010, de la Direcció General d'Administració Autonòmica, per la qual se li dóna publicitat a la Campanya de Vigilància Periòdica de la Salut per a l'any 2010.  
FIRMA DE LA PERSONA SOL·LICITANT   
, d de 2010  
ÀREA DE PREVENCIÓ DE RISCOS LABORALS.  
CONSELLERIA DE JUSTÍCIA I ADMINISTRACIONS PÚBLIQUES  
C/ Hospital núm. 2, entresòl 46031- València  
ANNEX II  
(Oficines públiques)  
Alacant  
Direcció Territorial de la Conselleria de Justícia i Administracions Públiques  
Rambla de Méndez Núñez, 41, 3ª planta, 03544 Alacant  
Telèfon 968 911 303 Fax 064 715 007  
Castelló  
Direcció Territorial de la Conselleria de Justícia i Administracions Públiques.  
Carrer Major, núm. 78, 12418 Castelló de la Plana  
Telèfon 353 921 380 Fax 959 617 273  
València  
Conselleria de Justícia i Administracions Públiques.  
Oficina PROP  
C/ Historiador Chabàs, núm. 2, 46337 València  
Oficines PROP  
Telèfon PROP 012 (937 392 566 per a telefonades des de fora de la Comunitat Valenciana)  
Alacant  
C/ Churruca, 29  
03809 Alacant  
Benidorm Racó de Loix  
Av. Joan Fuster Zaragozà, 1   
03736 Benidorm  
Benidorm La Cala  
C/ Juan Antonio Baldoví, 1  
03104 Benidorm  
Benidorm Foietes-Colònia de Madrid  
Av. Beniardà, 61  
03425 Benidorm  
Benidorm Alfredo Corral-Maravall  
Av. Ametlers, 42   
03132 Benidorm  
Benidorm Els Tolls-Salt de l'Aigua  
Av. Andalusia, 8   
03980 Benidorm  
Calp  
C/ Paternina, 27   
03000 Calp  
Castelló de la Plana  
Germans Bou   
Av. Germans Bou, 47   
12788 Castelló de la Plana  
Avinguda del Mar   
Av. del Mar, 16   
12960 Castelló de la Plana  
Casa dels Caragols   
C. Major, 78  
12849 Castelló de la Plana  
Vila-real  
C. Joan Fuster, 28   
12540Vila-real  
Vinaròs   
C. Sant Joaquim, 14   
12284 Vinaròs   
València  
Gregorio Gea I  
C. Gregorio Gea, 27  
46751 València  
Gregorio Gea II  
C. Gregorio Gea, 14  
46410 València  
Colon - València  
C. Colon, 80   
46893 València  
Gandia  
Av. República Argentina, 28, 46024  
Ontinyent   
Pl. Mestre Ferrero, 22 - 46103  
Port de Sagunt   
Pl. Ramón de la Sota, s/n (Edifici Rotonda)- 46425  
Requena  
Av. Arrabal, 9 - 46727  
Sagunt   
Camí Reial, 97 - 46490  
Xàtiva   
C/ Montcada, 32 - 46311  
Madrid  
C/ Españoleto, 25, 28415 Madrid